ไข้ขึ้นๆลงๆ อยุ่ที่ประมาณ 37.5 มีไข้ร่วมกับอาการอ่อนเพลียเมื่อยเนื้อเมื่อยตัว มีเสมหะเล็กน้อย เป็นมาแล้ว 7 วันครับ
สวัสดีค่ะ อาการมีไข้ต่ำๆ คืออุณหภูมิกายสูงกว่า 37.5 องศา ร่วมกับมีอาการอ่อนเพลีย ปวดเมื่อยตามเนื้อตัว มีเสมหะด้วยดังกล่าวมา อาจเป็นจาก การติดเชื้อในช่องเยื่อบุลำคอจากการติดเชื้อไวรัสหรือแบคทีเรียใดๆ การมีไซนัสอักเสบแล้วเสมหะไหลลงคอ การมีหลอดลมหรือปอดอักเสบ แต่กรณีนี้มักจะเหนื่อยมากและไข้สูงในเบื้องต้นควรดื่มน้ำมากๆ พักผ่อนให้เพียงพอ กินยาละลายเสมหะได้ หลีกเลี่ยงการไปที่ชุมชน และควรไปพบแพทย์เพื่อหาสาเหตุของไข้และเสมหะเรื้อรังที่เป็นมา 7 วันแล้วไม่หายต่อไป หากมีประวัติไปในพื้นที่เสี่ยง สถานที่ชุมชนที่แออัดต่างๆ หรือมีคนใกล้ตัวมีอาการเหมือนกัน ควรแจ้งให้แพทย์ทราบด้วย